บาทเปิด 30.77 บาทต่อดอลลาร์ ทรงตัว
เงินบาทเปิดตลาด 30.77 บาทต่อดอลลาร์ ทรงตัว ตลาดรอความชัดเจนนโยบายดอกเบี้ยจากเฟดคืนนี้
17 มี.ค. 2564

นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้อยู่ที่ 30.77 บาท/ดอลลาร์ จากปิดตลาดเย็นวานนี้ที่ระดับ 30.75 บาท/ดอลลาร์ โดยตลาดภูมิภาคทรงตัว ถึงแม้ตัวเลขยอดค้าปลีกและผลผลิตภาคอุตสาหกรรมของสหรัฐจะออกมาแย่กว่าที่ตลาดคาดการณ์ไว้ โดยตลาดรอดูผลประชุมของคณะกรรมการนโยบายการเงินของธนาคารกลางสหรัฐ (FOMC) คืนนี้ ซึ่งตลาดอยากเห็นความชัดเจนของนโยบายเกี่ยวกับการปรับขึ้นอัตราดอกเบี้ย และการดูแลบอนด์ยิลด์
นักบริหารเงิน ประเมินกรอบการเคลื่อนไหวของเงินบาทในวันนี้ไว้ระหว่าง 30.70-30.80 บาท/ดอลลาร์
"คาดว่าตลาดรอดูผลประชุม FOMC คืนนี้ ทิศทางบาทวันนี้น่าจะแกว่งตัวในกรอบแคบๆ" นักบริหารเงิน กล่าว